钦定古今图书集成/方舆汇编/边裔典/第057卷 > 隋
## 钦定古今图书集成/方舆汇编/边裔典/第057卷 > 隋

### 炀帝大业五年安国遣使贡献

按《隋书炀帝本纪》，不载。按《安国本传》，“安国，汉时安
息国也。王姓昭武氏，与康国王同族，字设力登。妻，康
国王女也。都在郍密水南，城有五重，环以流水，宫殿
皆为平头。王坐金驼座，高七八尺。每听政，与妻相对，
大臣三人评理国事。风俗同于康国。唯妻与姊妹及
母子递相禽兽，此为异也。炀帝即位之后，遣司隶从
事”杜《行蒲》使于西域，至其国，得五色盐而返。国之西
百馀里有《毕国》，可千馀家，无君长，安国统之。《大业》五
年，遣使贡献，后遂绝焉。〈按本纪十一年复朝贡是犹未绝也或一年事纪年之异

姑并载之

大业十一年正月，安国遣使朝贡。

按：《隋书炀帝本纪》云云。